# Vammaisten henkilöiden oikeuksien neuvottelukunta VANE

Kokous 2/2022

**Aika tiistai 17.5.2022 klo 13.00-15.00**

**Paikka Teams-kokous**

**Jäsen Henkilökohtainen varajäsen**

Huhta Jaana, pj. (x) STM

Alanne Kaisa, vpj. (x) Vammaisfoorumi ry

Leikas Katri (x) OM Nousiainen Katriina () OM

Mäki-Lohiluoma Juho () Elinkeinoelämän Aalto Amanda () Finanssiala ry

keskusliitto EK

Spolander Mia (x) UM Saares Aurora () UM

Gustafsson Henrik (x) Vammaisfoorumi ry Gustafsson Ulf () Vammaisfoorumi ry

Jääskeläinen Marko (x) Vammaisfoorumi ry Rasa Jukka () Vammaisfoorumi ry

Kokko Sari () Vammaisfoorumi ry Jakobsson Matthias (x) Vammaisfoorumi ry

Maijala Juha-Pekka () YM Kilpelä Niina () YM

Ekroth Anne (x) OKM Piispanen Toni () OKM

Nordlund Jaana () Vammaisfoorumi ry Rautiainen Satu (x) Vammaisfoorumi ry

Pukki Heta (x) Vammaisfoorumi ry Tuokko Riitta-Maija () Vammaisfoorumi ry

Sariola Jukka (x) Vammaisfoorumi ry Metsävainio Katja () Vammaisfoorumi ry

Laakkonen Mikko (x) SAK ry Sahamies Miika () Akava ry

- TEM Haavisto-Vuori Päivi (x) TEM

Viemerö Jaana () Kuntaliitto Vogt Ellen () Kuntaliitto

Åkermarck Mikael (x) LVM Jarva Sakari () LVM

Heikkonen Merja (x) VANE/STM

Hoffrén Tea (x) VANE/STM

- VANE/STM

**Pysyvät asiantuntijat**

Ahola Sanna (x) Ihmisoikeuskeskus

Hirvasvuopio Janne () Saamelaiskäräjät

Katsui Hisayo (x) Helsingin yliopisto

Lepistö Jari () SM

Lindqvist Gunilla () Ahvenanmaan maakuntahallitus

Sivula Sirkka (x) STM

Vettenranta Emmi (x) STM

Mölläri Markku (x) VM

Nurmi-Koikkalainen Päivi () THL

**Kutsuttuna asiantuntijana:**

Erityisasiantuntija Aino Sipari, LVM (x)

Käsiteltävät asiat

1. Kokouksen avaus

Puheenjohtaja avasi kokouksen klo 13.00.

2. Esityslistan hyväksyminen

Lausuntoihin tehtiin kaksi lisäystä, jotka saapuneet esityslistan lähettämisen jälkeen. Hyväksyttiin kokouksen esityslista.

3. Edellisen kokouksen pöytäkirjan hyväksyminen (liite 1 ja 2).

Hyväksyttiin edellisen kokouksen pöytäkirja.

4. Luonnos Suomen digitaaliseksi kompassiksi:

Aino Sipari liikenne- ja viestintäministeriöstä esitteli digikompassiluonnoksen (diat liitteessä 3). Taustalla on EU:n tekemät politiikkalinjaukset. Digitaalinen kompassi eli digikompassi on kehys, johon kootaan Suomen digitalisaation visio ja tavoitteet vuoteen 2030 saakka. Syksyllä 2021 perustettiin kansallinen digiministerityöryhmä, joka linjaa kansallista digitalisaatiokehitystä. Työryhmän apuna toimii lisäksi eri ministeriöiden välinen virtuaalinen digitoimisto.

.

Digikompassin tarkoituksena on rakentaa parempaa arkea ja digitaalisen toiminnan edellytyksiä yhteiskunnan eri aloille. Digikompassi kattaa laajasti eri alojen digitalisaation tavoitteita ja keinoja. Se sisältää neljä tavoitekärkeä yhteiskunnan eri osa-alueilta:

1) osaaminen,

2) yritysten digipalveluiden hyödyntäminen,

3) julkiset digitaaliset palvelut,

4) infrastruktuuri ja tiedonsiirtoyhteydet.

Näiden kärkien alle kuvataan konkreettiset tavoitteet. Tavoitteille asetetaan mittarit, joilla niiden etenemistä voidaan seurata.

Kaikki kansalaiset halutaan pitää mukana digikehityksessä ja varmistaa osallisuus ja toimiminen digitalisoituvassa yhteiskunnassa. Esteettömyydellä ja saavutettavuudella, mutta myös digitaidoilla ja tarvittavilla laitteilla on tässä suuri merkitys. Toisaalta digitalisaatio mahdollistaa uudenlaisia palveluja ja palveluiden toteuttamista uusilla, saavutettavilla tavoilla. Luonnos Suomen digitaaliseksi kompassiksi on nyt lausuntokierroksella. Suomenkielinen lausuntoaika päättyi 13.5.2022 ja ruotsinkielinen päättyy 26.5.2022. Toinen lausuntokierros käydään vielä syksyllä ja lopullinen kompassi on tarkoitus saada valmiiksi vuoden loppuun mennessä. Luonnokseen Suomen digitaaliseksi kompassiksi voi tutustua:
<https://www.lausuntopalvelu.fi/FI/Proposal/Participation?proposalId=d77ee4a5-6d68-44cd-b8c1-0957ca01b2ac>.

Keskustelussa toivottiin esityksen edelleen tiivistämistä. Lisäksi tuli esiin huoli niistä henkilöistä, jotka eivät syystä tai toisesta pysty digipalveluja käyttämään. Aino Sipari kertoi, että nämä ryhmät huomioidaan kompassissa useammassa kohdassa, ja toisaalta toimenpiteillä pyritään edistämään esimerkiksi digiosaamista. Joiltain osin digipalveluja hyödyntämällä voidaan myös parantaa erityisryhmien palveluja, kuten esimerkiksi tulkkauspalvelujen saatavuutta.

Päätös: VANE kävi keskustelun luonnoksen sisällöstä ja merkitsi kuullun tiedoksi.

5. Ministeriöiden ja sidosryhmien kuulumiset

Ministeriöiden edustajat esittelivät oman hallinnonalansa ajankohtaiset kuulumiset.

Työ- ja elinkeinoministeriö (Päivi haavisto-Vuori): Patrik Tötterman on siirtynyt toisiin tehtäviin ja hänen seuraajansa rekrytointi on käynnissä.

Työkanava Oy:n hallitus on nimitetty ja toimitusjohtajan valintaprosessi on käynnissä. Asiakasohjaus olisi tarkoitus saada käyntiin loppuvuodesta. Asiakasohjausta suunnitellaan yhdessä Pohjanmaan TE-toimiston kanssa. Pohjoismainen työvoimapalvelumalli on tullut voimaan 2.5.2022 ja samalla työmarkkinatori on tullut virallisesti käyttöön.

Rekrytointitukea koskeva lakiesitys on annettu ja sillä on tarkoitus madaltaa erityisesti yksin toimivien yrittäjien ja mikroyritysten rekrytointikynnystä, lähtökohtana on työllistä taidolla -palvelu. Palkkatukiuudistuksen lausuntokierros on käynnissä, määräaika 27.5. Työvoimapalvelujen siirtoa kunnille koskeva esitys on myös lausuttavana ja laki on tarkoitus viedä syksyllä eduskuntaan, voimaantulo todennäköisesti vuoden 2024 aikana. Työttömien opiskelua koskeva lakimuutos on niin ikään lausunnolla. Tarkoitus on joustavoittaa työttömien sivutoimista opiskelua. Lausuttavana on myös työryhmämuistio koskien työsopimuslain muutoksia. Työ- ja elinkeinoministeriö vastaa rakennerahastohakujen hallinnoinnista ja uusi hakukausi on käynnistynyt.

Opetus- ja kulttuuriministeriö (Anne Ekroth):

Hallituksen esitys eduskunnalle laeiksi lukiolain, ammatillisesta koulutuksesta annetun lain, oppivelvollisuuslain, valtakunnallisista opinto- ja tutkintorekistereistä annetun lain sekä opetus- ja kulttuuritoimen rahoituksesta annetun lain muuttamisesta on lausuntokierroksella 22.6.2022 saakka. Esitys perustuu pääministeri Sanna Marinin hallituksen koulutuspoliittisen selonteon toimenpide-ehdotusten perusteella käynnistetyn toisen asteen koulutuksen kehittämishankkeen ehdotuksiin.

Esityksessä ehdotetaan täsmennettäväksi ammatillisen koulutuksen ja lukiokoulutuksen opintojen yhdistämistä ja kaksoistutkinnon suorittamista koskevia säännöksiä sekä lukiolaissa että am[1]matillisesta koulutuksesta annetussa laissa. Opintojen yhdistämiseen ja ammatillisen perustutkinnon ja ylioppilastutkinnon samanaikaiseen suorittamiseen liittyvää vakiintunutta käytäntöä tuotaisiin lain tasolle opiskelijan oikeudellisen aseman selkeyttämiseksi. Lisäksi ehdotetaan säädettäväksi mahdollisuudesta laajentaa ammatillista perustutkintoa yksilöllisesti yli 180 osaamispisteen. Esityksessä ehdotetaan muutettavaksi opetus- ja kulttuuritoimen rahoituksesta annettuun lakiin sisältyviä ammatillisen koulutuksen valtionosuusrahoituksen perusteita siten, että ne nykyistä paremmin vastaisivat oppivelvollisille suunnatun koulutuksen tavoitteita ja tarpeita.

Ammatillisen koulutuksen määräraha ehdotetaan jaettavaksi kahteen erilliseen rahoitusväylään, jotka olisivat oppivelvollisuuskoulutuksen rahoitus ja jatkuvan oppimisen rahoitus. Määrärahan jakamisesta oppivelvollisuuskoulutuksen rahoituksen ja jatkuvan oppimisen rahoituksen välillä päätettäisiin vuosittain valtion talousarviossa. Oppivelvollisuuskoulutuksen rahoituksessa ehdotetaan vahvistettavaksi perusrahoituksen osuutta ja poistettavaksi ammatillisen koulutuksen järjestämislupiin perustuva määrällinen säätely. Esityksellä pyritään myös yksinkertaistamaan ammatillisen koulutuksen rahoituksen määräytymisperusteita. Ehdotettu laki opetus- ja kulttuuritoimen rahoituksesta annetun lain muuttamisesta on tarkoitettu tulemaan voimaan 1.1.2024. Muut ehdotetut lait on tarkoitettu tulemaan voimaan 1.8.2024.

Oikeusministeriö (Katri Leikas): Vihapuheen vaikutuksia koskeva seurantaselvitys on käynnissä ja julkistetaan kesäkuussa. Myös vammaiset henkilöt ovat selvityksen kohderyhmissä ja vastauksia saatu selvästi enemmän kuin edelliskerralla vuoden 2015 tiedonkeruussa.

EU-rahoitteisessa Osaavat-hankkeessa oikeusministeriön yhteistyökumppani Anti-racist Forum ARF kerää tietoa sähköiselle alustalle vihateoista. Alusta löytyy osoitteesta: [www.yhdessavihaavastaan.fi](http://www.yhdessavihaavastaan.fi) ja alustaa kehitetään eri järjestöjen yhteistyönä. Osaavat-hankkeessa tavoitteena on myös parantaa uhrien tuen saatavuutta, eli raportoidessaan tapauksensa alustalle voi ilmoittaa tarvitsevansa tukea esim. rikosilmoituksen tekemisessä tai psykososiaalisen tuen löytämisessä. Alustan saavutettavuudesta voisi ARF:ille myös antaa palautetta, jotta varmasti toimii myös vammaisten henkilöiden tukena.

Rakenteellisen syrjinnän seurantamallin kehittäminen on käynnistymässä EU-hankkeessa Tietoa syrjinnästä. Työpajoja on tulossa nyt ensin järjestöille, joiden kanssa tarkastellaan elinkaarimallin mukaisesti eri palveluita ja kerätään järjestöjen näkemyksiä rakenteellisesta syrjinnästä. Jatkoprosessin aikana pyritään tunnistamaan seurantaindikaattoreita ja tietolähteitä näistä asioista. Vammaisjärjestöille järjestetään erillinen työpaja ja kutsut on jo lähetetty.

OM järjesti pyöreän pöydän keskustelun kuurojen totuus- ja sovintoprosessista 5.4. Kielipoliittinen ohjelma on lähiaikoina menossa VN:n yleisistuntoon hyväksyttäväksi. Se on jo hyväksytty kansalliskielistrategian ohjausryhmässä. Kiepo sisältää suomalaisen ja suomenruotsalaisen viittomakielen. Kiepon toimenpiteissä on kirjauksia viittomakielisistä lapsista ja tietoisuuden lisäämisestä viittomakielestä. Viittomakieleen liittyvissä toimenpiteissä vastuuministeriöinä OM:n lisäksi STM, OKM ja OPH.

Yhdenvertaisuuslain osittaisuudistuksen lausuntokierros on päättymässä.

Keskustelussa tuli esiin, että yhdenvertaisuuslain osittaisuudistuksen lausuntoversiosta oli pudonnut 15§:n 3 momentti pois. Momenttia ei ole tarkoitus muuttaa, virhe korjataan lopulliseen versioon.

Liikenne- ja viestintäministeriö (Mikael Åkermarck): Liikenne- ja viestintäministeriön työryhmän Liikenne 12 työ on käynnissä. Työryhmässä on tarkoituspanna täytäntöön valtakunnallisen liikennejärjestelmäsuunnitelman 2021 – 2032 esteettömyystoimet Työryhmän päätehtävänä on valmistella ja panna toimeen valtakunnallisen liikennejärjestelmäsuunnitelman matkaketjujen esteettömyyttä koskevat toimet.

LVM on käynnistänyt selvityksen, jossa testataan todellisia joukkoliikenteen matkaketjuja eri vammaisryhmien näkökulmasta sekä selvitetään miten nykyiset joukkoliikennepalvelut, liikenneinfra ja matkaketjuihin liittyvä tiedonsaanti näyttäytyvät erilaisille käyttäjäryhmille ja millaisia käytännön haasteita näihin liittyy. Selvityksen tavoitteena on saada konkreettista tietoa ja kuvausta eri käyttäjäryhmien haasteista matkaketjun aikana. Selvitys valmistuu syyskuussa.

LVM on julkaissut ensimmäisen vastuullisuusraporttinsa. Raporttiin on koottu tietoa toimenpiteistä, jolla liikenne- ja viestintäministeriö on edistänyt YK:n kestävän kehityksen Agenda 2030-tavoitteiden saavuttamista vuonna 2021.

LVM:n tehtävänä on erityisesti edistää sosiaalisesti, taloudellisesti ja ympäristön kannalta kestävää liikennejärjestelmää sekä toimivaa ja kattavaa digitaalista infrastruktuuria. Tärkeitä ovat myös esteettömyyttä ja liikenneturvallisuutta edistävät toimet.

LVM laatii jatkossa toiminnastaan julkaistavan vastuullisuusraportin joka vuosi. Valtiokonttori suosittaa kaikkia valtion virastoja laatimaan toiminnastaan vastuullisuusraportin vuosittain. YK:n kestävän kehityksen Agenda2030-tavoitteet ovat Valtiokonttorin ohjeistaman vastuullisuusraportoinnin perusta.

Esteettömyysdirektiivin kansallisen lainsäädännön "Hallituksen esitys eduskunnalle tuotteiden ja palvelujen esteettömyysvaatimuksia koskevan direktiivin täytäntöönpanoa koskevaksi lainsäädännöksi" on käynnissä eduskunnan valiokunta kuulemiset.

Selvitys Traficomin ja Väyläviraston kanssa Suomen rataverkon asemanhaltijuuden määrittämisestä Suomessa sekä rautatieasemien esteettömyystietokannan sekä kansallisen inventaarin vastuutahosta ja kehittämisestä on valmistunut. Tekijänä Sitowise ja siinä on selvitetty vastuutahot Suomessa EU lainsäädännön edellyttämien tehtävien hoitamiseksi asemanhaltijuus- sekä rautatieasemien esteettömyystietokanta kysymyksissä. Asemien esteettömyystietokantaan selvitetään lisäksi erilaisia vaihtoehtoisia tapoja tietojen kokoamiseen ja hallinnoimiseen liittyen sekä asemien esteettömyystietojen linkittymistä laajempaan matkatietokokonaisuuteen. Jatkotoimenpiteenä tuotetaan lainsäädäntökartoitus aiheesta ja edistetään asiaa sen jälkeen LVMssä. Tämä työ valmistuu kesäkuun lopussa.

Liikenne- ja viestintävirasto Traficom on antanut huomautuksen Sanoma Media Finland Oy:lle Nelonen-kanavan tekstityspalvelun laatuvelvoitteen rikkomisesta. Tekstityksen pitää olla lain mukaan käyttäjälle riittävän selkeää ja ymmärrettävää. Traficom velvoittaa Sanoma Media Finland Oy:n jatkossa varmistumaan siitä, että sen Nelonen-kanavan tekstityspalvelu on toteutettu laadukkaasti. Traficom edellyttää 5.8.2022 mennessä selvitystä siitä, mihin toimenpiteisiin päätöksen johdosta on ryhdytty, miten tehdyt toimenpiteet ovat konkreettisesti parantaneet tekstityksen laatua ja miten muutokset näkyvät ohjelmien tuotannossa ja täten ohjelmien katsojille.

Keskustelussa pidettiin hyvänä, että tekstityksen puutteisiin on puututtu.

Valtiovarainministeriö (Markku Mölläri):

Hyvinvointialueiden rakentamistyö jatkuu ja alueille perustetaan myös vammaisneuvostot. Demokratiakokonaisuuden kanssa on paljon työtä ja aktiivisuutta tarvitaan kaikkien kansalaisryhmien vaikuttamisen osalta. Alueet ovat olleet varsin kiinnostuneita esim digitaalisten kansalaispanelien mahdollisuudesta.

Koronavaikutuksia tullaan tarkastelemaan peruspalvelujen osalta loppuvuodesta. Tärkeää arvioida, mitkä vaikutukset ovat olleet esimerkiksi lapsiin tai vammaisiin ihmisiin. Tilastotuotanto tulee edelleen perässä.

Ympäristöministeriön terveiset (Niina Kilpelä/Merja Heikkonen:

Esteettömyyssanasto on julkaistu: Sanasto keskittyy esteettömyyteen rakennetun ympäristön lainsäädännön näkökulmasta. Tavoitteena on ollut määritellä käsitteet, suositella termejä ja selkeyttää sekä yhdenmukaistaa termien käyttöä. Sanasto on osa ympäristöministeriön rakennetun ympäristön sanastoprojekteja ja täydentää Rakennetun ympäristön pääsanastoa. <http://uri.suomi.fi/terminology/esteettomyys/>

Sosiaali- ja terveysministeriö (Sirkka Sivula, Jaana Huhta ja EmmiVettenranta toimittivat yhteenvedon pöytäkirjaan):

Vammaispalvelulain uudistus jatkuu. Lausuntokierros tuotti 216 lausuntoa. Palautteen pohjalta on esitystä muokattu ja esitys etenee eduskuntaan syksyllä. Parhaillaan tehdään muokkausten viimeistelyjä ja sitten esitys lähtee lain arviointineuvostoon ja oikeusministeriön lain tarkastukseen. Ennen juhannusta on edessä vielä oikeuskanslerin ennakkotarkastus. Sirkka Sivula kiitti kaikkia lausunnon antajia.

Sosiaalihuoltolain muutokset (ns. iäkkäiden palvelujen uudistamisen 2. vaihe) HE 231/2021 vp on edelleen eduskuntakäsittelyssä; esitykseen tehdään muutoksia perustuslakivaliokunnan lausunnon (PeVL 24/2022 vp) perusteella, PeV arvioi kriittisesti sosiaalihuoltolakiin ehdotettuja turva-auttamispalvelua ja teknologian hyödyntämistä kotihoidossa. Tavoite kuitenkin saada esitys valmiiksi kevätistuntokaudella ja voimaan 1.1.2023. Muutokset koskisivat sosiaalihuoltolain mukaisia kotiin annettavia palveluja (lapsiperheen kotipalvelu, tukipalvelut, kotihoito) sekä asumispalveluja, joita koskevat säännökset uudistettaisiin kokonaan. Asiakasmaksulakiin tehdään HL:n muutokset ja ne koskevat siis kaikkia asiakasryhmiä.  Lainsäädännön toimeenpanoon päästäneen kesän jälkeen yhteistyössä kentän toimijoiden kanssa, ml-. valvontaviranomaiset.

Terveydenhuollon hoitotakuun tiukentamista koskeva hallituksen esitys (HE 74/2022 vp) on annettu eduskunnalle 12.5. <https://stm.fi/-/hallitus-esittaa-seitseman-paivan-hoitotakuuta-perusterveydenhuoltoon>

Esitys sosiaali- ja terveydenhuollon valvontalaiksi on tarkoitus antaa kevätistuntokaudella. Syksyllä on myös tarkoitus antaa HE sosiaalihuoltolain muuttamisesta / päihde- ja mielenterveyspalvelut, hallituksen esitys on lausunnolla 10.6. asti (ruotsinkielinen pidempään)

Omaishoidon selvityksessä (THL) selvitetään erityisesti omaishoidon tuen hoitopalkkioiden myöntämisperusteiden ja palkkioiden tasojen yhtenäistämistä. Selvitys valmistuu kesällä ja se on tarkoitus julkaista elokuussa.  Laajempikin omaishoitolain uudistamisen tarve arvioidaan tämän jälkeen.

Hyvinvointialueiden käynnistymiseen tähtäävä työ on meneillään laajasti eri toimijoiden kanssa. Varsinaiseen palvelujen järjestämisen ohjaukseen hyvinvointialueilla päästään todennäköisesti vasta syksyllä, tosin STM ei voi luonnollisestikaan kovin vahvasti ohjata prosessia.

Lääkinnälliseen kuntoutukseen ohjaamisen esittelywebinaari pidetään 31.5.2022 klo 13.00 – 16.00 ([Ohjelma ja linkki löytyy täältä](https://stm.fi/tapahtumat/2022-05-31/laakinnallisen-kuntoutuksen-ohjaamisen-webinaari) ). Opas tulee lausuntokierrokselle lausuntopalvelu.fi:ssä kesäkuun alussa ja lausuntoaika päättyy 15.8.2022. Lääkinnällisen kuntoutuksen apuvälineiden luovutusperusteet opasta päivitetään. Päivitetyt osiot tulevat lausuntokierrokselle syyskuussa. Kuntoutuksen uudistaminen etenee eri hankkeissa, uudistamista voi seurata  [täältä](https://stm.fi/kuntoutuksen-uudistus) . Kuntoutuksen koulutuksen ja tutkimuksen kehittämisfoorumin työskentelyä voi puolestaan seurata [täältä](https://okm.fi/kunfo)

STM:n etuusyksikössä on valmisteltu hallituksen esitys laiksi eräiden kansaneläkeindeksiin sidottujen etuuksien ylimääräisestä indeksitarkistuksesta vuonna 2022. Tarkistuksen tavoitteena on turvata pienituloisten eläkkeensaajien ja etuudensaajien maksukykyä kiihtyvän inflaation tilanteessa. Energian, ruoan ja muiden välttämättömyyshyödykkeiden hinta on noussut voimakkaasti ja etuuksien ostovoiman säilyttämiseksi on katsottu tarpeelliseksi tehdä ylimääräinen tarkistus etuuksien ja eläkkeiden määriin.

Tarkistus ei koske kaikkia etuuksia tai rahamääriä, jotka on sidottu kansaneläkeindeksiin, mutta kuitenkin suurinta osaa em. etuuksista tai eläkkeistä, kuten kansaneläkkeitä, takuueläkettä ja Kelan maksamia perhe-eläkkeitä. Tarkistus koskee myös peruspäivärahaa ja työmarkkinatukea sekä näiden korottamisen myötä myös ansiosidonnaisia työttömyyspäivärahoja, sairaus- ja vanhempainpäivärahojen vähimmäismääriä sekä Kelan kuntoutusetuuksien ja kuntoutusrahan vähimmäismääriä. Samoin lasten kotihoidon ja yksityisen hoidon tuesta annetun lain mukaiset kotihoidon ja yksityisen hoidon tuen hoitorahaa ja hoitolisää sekä osittaista hoitorahaa ja joustavaa hoitorahaa tarkistetaan. Tarkistus koskee myös toimeentulotuen perusosan määrää. Asumistukien määrää ei tarkisteta tässä yhteydessä, eikä tarkistus vaikuta korottavasti lääkekattoon (vaan se pysyy samana).

Yksittäisten etuuksien määrää korotetaan n. 3,5 %, mikä esim. täyden kansaneläkkeen kohdalla tarkoittaa n. 24 euron bruttokorotusta kuukaudessa. Yksittäisen henkilön tulojen nousu riippuu henkilökohtaisesta tilanteesta ja saatavista etuuksista; kenenkään etuudet eivät kuitenkaan tarkistuksen seurauksena tule laskemaan. Hallituksen esitys on eduskunnan käsittelyssä. Tarkistus tehtäisiin 1.8.2022.

Helsingin yliopisto (Hisayo Katsui):

Yliopisto on julkaissut teoksen: "Embodied Inequalities in Disability and Development" ja se löytyy  <https://play.google.com/books/reader?id=PCxpEAAAQBAJ&pg=GBS.PP1&hl=fi&fbclid=IwAR2u2-lh0e9Ycm67q4k_93pkqO8KoU6AXGVuAuT2A6KcAoRnICS3u8MOs6s>. Kirjan julkistamistilaisuuden tallenne on katsottavissa:<https://tiedekulmamedia.helsinki.fi/fi/web/tiedekulma/player/webcast?eventId=166213382&playerId=99487739&assetId=171412001&fbclid=IwAR1loaGTA-PtGdiYRs5AiP9yXinVxXGW9e-TuzqTl544WHTAyZp3C4GDGYg>

EU:n Socieux+:in ohjelman puitteessa Kirgisian valtion delegaatio on vierailulla Suomessa 16-20.5.2022. Teemana on vammaisten ihmisten koulutus ja työllisyys.

Suomen Vammaistutkimuksen seura järjestää Vammaistutkimuksen päivän THL:ssa yhteistyössä THL:n kanssa 19.8. Teemana on inkluusio. Lisätieto tulee piakkoin [www.vammaistutkimus.fi](http://www.vammaistutkimus.fi) sivulle.

Helsingin yliopiston vammaisinkluusion teemavuoden yhteydessä 7.10. klo.9-11 järjestetään englanninkielinen webinaari yhteistyössä Suomen Vammaistutkimuksen seuran kanssa. Teemana on vammaisuuden näkymättömyys yliopistossa.

Keskustelussa Sanna Ahola Ihmisoikeuskeskuksesta esittäytyi ja kertoi tulleensa VANEen Mikko Jorosen tilalle. Samalla muistutettiin Ihmisoikeuskeskuksen 10-vuotisseminaarista 9.6.

Päätös: VANE kävi keskustelua ministeriöiden ja sidosryhmien ajankohtaisista asioista ja merkitsi kuullun tiedoksi.

6. Työryhmien kuulumiset

- Sosiaaliturvakomitean työ- ja toimintakykyjaos/Merja Heikkonen: työryhmä on jäämässä tauolle ainakin toistaiseksi. Työryhmä on tunnistanut ongelmat ja valmistellut niiden pohjalta ratkaisuehdotuksia komitealle. Komitea tekee linjauksensa syksyllä ja valmistelee myös välimietinnön.

- apuvälineiden luovutusperusteet työryhmä/Merja Heikkonen: alatyöryhmät ovat jatkaneet toimintaansa; muistin apuvälineiden luovutusperusteet ovat valmistumassa ja tietoteknisten apuvälineiden työryhmä on aloittanut työnsä. Terveydenhuoltolain apuvälinepykälän ja apuvälineasetuksen uudistustarpeiden kartoituksen työ on käynnissä. Avustajakoirien luovutukseen liittyvä webinaari pidetään 1.6.2022

Päätös: VANEsta toivottiin työryhmäedustusten listausta, pääsihteeri kokoaa edustukset. Merkittiin kuultu tiedoksi.

7.Ajankohtaiset kansainväliset ja EU-asiat

Mia Spolander ulkoministeriöstä kertoi ajankohtaiset vammaisasioiden kuulumiset YK:sta ja Euroopan neuvostosta.

**Osapuolikokous, COSP-15 pidetään 14-16.6.New Yorkissa.** Kerrattiin lyhyesti tämän vuoden teema ja alateemat.Valtuuskunta on nimitetty VN:n yleisistunnossa 5.5.; valtuuskunnan puheenjohtajana toimii VSI Johanna Sumuvuori, muita jäseniä osallistuu 12 henkilöä sekä 2 asiantuntijaa. **Kokous järjestetään** läsnäkokouksena, mutta istuntoja mahdollisuus seurata YK:n tv-kanavan kautta; suurin osa sivutapahtumista virtuaalisia.

Kokouksessa toimitetaan vaalit, joissa valitaan puolet CRPD-komitean jäsenistä. Suomi tukee useita sivutapahtumia, järjestelyssä tällä hetkellä yksi oma yhdessä UNDRR:n, Abiliksen ja IDA:n kanssa koskien katastrofiriskin vähentämistä ja CRPD 11 artiklaa. Tapahtuma järjestetään ma 13.6. klo 8:30 New Yorkin aikaa.

Suomi on saanut **CRPD-komitean ratkaisun tapauksessa S.K.. Tapaus** koski henkilökohtaisen avun voimavaraedellytystä **ja se** julkistettiin 7.4.2022 **Ratkaisussa** todettiin Suomen rikkoneen CRPD 19 artiklaa (eläminen itsenäisesti ja osallisuus yhteisössä) ja 5 artiklan ensimmäistä ja toista kohtaa (tasa-arvo ja yhdenvertaisuus) luettuna erikseen ja yhdessä 19 artiklan kanssa.Komitea suosittelee erityisesti, että Suomi muuttaa vammaispalvelulakia varmistaakseen, ettei lain voimavarakriteeri, joka perustuu avunsaajan kykyyn määritellä tarvittavan avun sisältö ja toteutustapa, estä itsenäistä elämää henkilöiltä, jotka tarvitsevat tukea päätöksenteossaan. **Lisäksi on** korvattava valittajan oikeudenkäyntikulut CRPD-komiteassa sekä taattava hänelle tehokas oikeussuojakeino, ja päätöstä on jaettava laajalti tiedoksi viranomaisille.Suomen raportoitava asiasta 6 kk kuluessa.Täytäntöönpano suurelta osin STM:n alalla. Ensimmäiset keskustelut käyty STM:n kanssa.

**Oviedon yleissopimuksen lisäpöytäkirjahanke** **koskien ihmisoikeuksien ja ihmisarvon suojaamista tahdonvastaisen mielenterveyden hoidon tilanteissa:** EN:n ministerikomitea palauttaa asian CDBIO:lle, jonka on valmisteltava suositusluonnos koskien mielenterveyden vapaaehtoisten hoitomuotojen edistämistä. Lisäksi ministerikomitea antaa hyväksymisen yhteydessä poliittisen julistuksen asiasta. ”Kokonaispakettiin” kuuluu myös vapaaehtoisia hoitomuotoja koskeva jatkuvasti päivitettävä työkalu, joka on jo valmis ja käytettävissä EN:n sivuilla.

Tea Hoffrén sosiaali- ja terveysministeriöstä kertoi ajankohtaisista asioista pohjoismaisessa ja EU:n vammaisalan yhteistyössä. Pohjoismaisen vammaisalan yhteistyöohjelman 2023-2027 valmistelut ovat loppusuoralla. Ministerineuvoston sosiaali- ja terveyspoliittinen virkamieskomitea (ÄK-S) käsittelee ohjelmaluonnosta seuraavassa kokouksessaan 1.-2.6. Lofooteilla, jossa ohjelma on tarkoitus hyväksyä. Suomen kommentit on otettu tekstissä hyvin huomioon. Osana Norjan ministerineuvoston puheenjohtajuuskautta järjestetään vammaisyleissopimuksen osapuolikokouksessa pohjoismainen sivutapahtuma, jonka teemana on alkuperäiskansoihin kuuluvien vammaisten henkilöiden oikeudet.

EU:n vammaisfoorumi piti 26.4. ylimääräisen kokouksen liittyen Ukrainan vammaisten henkilöiden tilanteeseen. Kokouksessa kuultiin ukrainalaisen vammaisjärjestön puheenvuoro ja kuultiin sekä komission että jäsenmaiden toimista. Komissio tekee kokoavan muistion toimista, joilla vammaisia pakolaisia tuetaan.

Seuraava EU:n vammaisfoorumin kokous on 27.6. Silloin agendalla on muun muassa vammaisten henkilöiden oikeuksien valtavirtaistaminen terveyspolitiikassa ja median ja kulttuurin esteettömyys. EU:n Vammaisfoorumille on perustettu alatyöryhmät kolmesta teemasta: Työllisyyspaketti, Vammaiskortti ja Esteetön EU. Emilia Sormunen (STM) on Suomen edustaja Esteetön EU –työryhmässä.

Keskustelussa kysyttiin osapuolikokouksen vammaisjärjestöedustusta ja todettiin, että kokoukseen osallistuvat Henrik Gustafsson Vammaisfoorumin edustajana sekä Amu Urhonen ja Tuomas Tuure Abilis-säätiöstä. CRPD-komitean ratkaisun osalta todettiin, että komitea ei varsinaisesti puuttunut henkilökohtaisen avun kriteereihin ja että komiteaan olisi hyvä saada myös pohjoismaiden edustaja, jolloin pohjoismainen hyvinvointivaltiomalli tulisi tutummaksi.

 Päätös: VANE kävi keskustelun ja merkitsi kuullun tiedoksi.

8. Lausunnot ja kuulemiset

Eduskuntakuulemiset:

\*Eduskunnan liikenne- ja viestintävaliokunta/kirjallinen asiantuntijalausunto 3.3.2022: E 137/2021 vp Valtioneuvoston selvitys: Komission tiedonanto EU:n uudesta kaupunkiliikenteen kehyksestä [https://www.eduskunta.fi/pdf/E+137/2021](https://www.eduskunta.fi/pdf/E%2B137/2021)

\*Eduskunnan liikenne- ja viestintävaliokunta/asiantuntijakuuleminen 18.3.2022 (ei jätetty asiantuntijalausuntoa): U 2/2021 vp Valtioneuvoston kirjelmä eduskunnalle komission ehdotuksesta Euroopan parlamentin ja neuvoston asetukseksi (digipalvelusäädös) [https://www.eduskunta.fi/pdf/U+2/2021](https://www.eduskunta.fi/pdf/U%2B2/2021), 18.3.2022, VANE ei osallistunut

\*Eduskunnan liikenne- ja viestintävaliokunta/kirjallinen asiantuntijalausunto 22.4.2022: HE 41/2022 vp Hallituksen esitys eduskunnalle tuotteiden ja palvelujen esteettömyysvaatimuksia koskevan direktiivin täytäntöönpanoa koskevaksi lainsäädännöksi

[https://www.eduskunta.fi/pdf/HE+41/2022](https://www.eduskunta.fi/pdf/HE%2B41/2022)

\*Eduskunnan työelämä- ja tasa-arvovaliokunta/asiantuntijakuuleminen 5.5.2022: HE 41/2022 vp Hallituksen esitys eduskunnalle tuotteiden ja palvelujen esteettömyysvaatimuksia koskevan direktiivin täytäntöönpanoa koskevaksi lainsäädännöksi

[https://www.eduskunta.fi/pdf/HE+41/2022](https://www.eduskunta.fi/pdf/HE%2B41/2022)

Vireillä olevat lausunnot:

\*STM: Lausuntopyyntö mielenterveys- ja päihdepalveluja koskevan lainsäädännön uudistamisesta (VN/23566/2021), määräaika 10.6.2022

Edellisen kokouksen jälkeen annetut lausunnot:

\*STM: lausuntopyyntö vammaispalvelulainsäädännön uudistuksesta (VN/12531/2021), määräaika 4.4.2022.

\*VM: Hallituksen esitys eduskunnalle digitaalista henkilöllisyyttä koskevaksi lainsäädännöksi (VN/18505/2021), määräaika 8.4.2022

\*OM: Lausuntopyyntö uudistettavan lainvalmistelun vaikutusarviointiohjeen luonnoksesta (VN/24927/2020), määräaika 26.4.2022

\*OM: Lausuntopyyntö mietinnöistä koskien yhdenvertaisuuslain osittaisuudistusta (VN/3528/21), määräaika 19.5.2022

Lausumatta jätetyt lausuntopyynnöt:

\*OKM: Lausuntopyyntö luonnoksesta hallituksen esitykseksi eduskunnalle laeiksi perusopetuslain ja Helsingin eurooppalaisesta koulusta annetun lain väliaikaisesta muuttamisesta (VN/937/2022), määräaika 5.4.2022

\*OKM: Lausuntopyyntö luonnoksesta hallituksen esitykseksi eduskunnalle arkistolain ja Kansallisarkistosta annetun lain muuttamisesta (VN/23654/2021), määräaika 16.5.2022

\*UM: Kansallinen raportti - YK:n ihmisoikeusneuvoston yleismaailmallisen määräaikaistarkastelun (UPR) neljäs tarkastelukierros (D6L56D3-22), määräaika 7.6.2022

Keskustelussa käytiin läpi VANEn lausuntoprosessia. Yleensä lausuntopyynnöt kierrätetään kaksi kertaa kommenteilla; heti lausuntopyynnön saavuttua ja toiseen kertaan lausuntoluonnoksen valmistuttua. Tämän jälkeen luonnosta muokataan vielä kommenttien perusteella VANEn sovittelutehtävä huomioiden. Lopulliset lausunnot julkaistaan VANEn sivuilla. Sivujen ylläpidossa on ollut tänä keväänä viivettä sihteeriavun muutoksista johtuen.

Päätös: Hyväksyttiin kuulemiset, annetut lausunnot ja merkittiin tiedoksi vireillä oleva ja lausumatta jätetyt.

9. Ilmoitus- ja muut asiat

\*2.11. järjestetään hybridiseminaari vanhus- ja vammaisneuvostoille Scandic Parkissa Helsingissä ja etänä. Aamupäivä on yhteistä ohjelmaa ja iltapäivä eriytettynä. Järjestäjinä VANE ja valtiovarainministeriö/Avoin hallinto.

\*UM muistutti kahdesta kansalaisjärjestöjen kuulemistilaisuudesta: 1)18.5. kuuleminen Suomen painopisteistä ja tavoitteista YK:n ihmisoikeusneuvoston seuraavaan istuntoon 13.6.-8.7., 2)UPR-raportin kuulemistilaisuus 30.5. Teamsilla.

\*Henrik Gustafsson kysyi VANEn toimintaohjelman numero 62 (liikkumisesteisen pysäköintitunnus) etenemisestä, koska ministeri Henriksson on kertonut, että yksityistä pysäköinnin valvontaa koskeva lainsäädäntö ei etene tällä hallituskaudella. Pääsihteeri selvittää asiaa.

10. Seuraavan kokouksen ajankohdan päättäminen

Seuraava kokous pidetään syyskuun loppupuolella.

11. Kokouksen päättäminen

Puheenjohtaja päätti kokouksen klo 15.00.

Vammaisten henkilöiden oikeuksien neuvottelukunta

Jaana Huhta Merja Heikkonen

puheenjohtaja pääsihteeri